钦定古今图书集成/明伦汇编/闺媛典/第299卷 > 皇清三十二 > 胡氏女
## 钦定古今图书集成/明伦汇编/闺媛典/第299卷 > 皇清三十二 > 胡氏女

按《临清州志》：胡氏女许聘喻援。喻病死，欲随父母往吊，父母不可，阻之不得，遂至喻柩前拜毕曰：“请易服，吾不归矣。” 两姓亲戚劝之曰：“无误终身。” 女泣曰：“必如是，吾当剪发剜目而死。” 卒易服不归，三年服除，无病而逝。远近莫不叹息。缙绅学士咸为文以祭，州守为诗吊之，请具题旌表。